Oti mõis
"Pöide mõis" suunab siia. Pöide kihelkonna kirikumõisa kohta vaata artiklit Pöide kirikumõis. Oti mõis, ka Pöide mõis (saksa keeles Peudehof) oli rüütlimõis Pöide kihelkonnas Saaremaal; Saaremaa üks vanemaid mõisaid. Nüüdisajal jääb mõis Saare maakonda Saaremaa valda. Mõisa viimased omanikud enne 1919. aasta mõisate võõrandamist olid Aderkasid. Mõisat on esimest korda mainitud 1309. Sel ajal oli ta Pöide ordulinnuse majandusmõis. Mõisa peahoone sai praeguseni säilinud kuju 1850.